**Συνεισφορά του 50% του μισθού των βουλευτών του ΜέΡΑ25 για την άμεση ενίσχυση τριών νοσοκομείων (στην Αθήνα, στην Θεσσαλονίκη και στην Κρήτη)**

Την Πέμπτη 26η Μαρτίου, στο πλαίσιο της πρωτοβουλίας ΜέΡΑ Αλληλεγγύης, το ΜέΡΑ25 δεσμεύτηκε να διαθέσει το σημαντικό ποσό που θα δαπανούσε για το 1ο Διαβουλευτικό Συνέδριό του σε δράσεις αλληλεγγύης προς τους απροστάτευτους από το κράτος.

Η Κ.Ο. του ΜέΡΑ25 αποφάσισε ομόφωνα να στηρίξει την ΜέΡΑ Αλληλεγγύης με επί πλέον συνεισφορά εκ μέρους των βουλευτών μας του 50% του μισθού τους, για όσο διάστημα διαρκέσει η απαγόρευση κυκλοφορίας των πολιτών λόγω της πανδημίας.

Το ποσό αυτό θα χορηγηθεί για την άμεση ενίσχυση τριών νοσοκομείων, ένα στην Αθήνα, ένα στην Θεσσαλονίκη και ένα στην Κρήτη. Περισσότερες λεπτομέρειες θα ανακοινωθούν, μαζί με τα συγκεκριμένα ποσά, τις επόμενες ημέρες.